Laiškelis
Varputys laiškelį kelia
Saulėn iš po sniego.
Nesulaukiu aš laiškelio, –
Mėnesiai prabėgo.

Galiu verkti iki valiai,
Verkti ar dainuoti: –
Atkirsti keliai takeliai,
Minom užminuoti.

Nemunais gyvybė plūsta,
Kur ledai stovėjo...
Juodą juodvarnį pasiųstau
Arba ryto vėją.

Varputys laiškelį kelia
Į saulutę brangią...
Sužaliuos širdies šakelė
Tik savoj padangėj.

Ufa, 1942.IV.22.

Nėris Salomėja
Eilėraščiai